title: "Kneppelfreed"
text: "Kneppelfreed (waastfresk f\u00f6r Knapelfreidai) wiar di 16. Nofember 1951 uun Leeuwaarden uun Waastfresklun.\n\nWat wiar dar luas? \n\u00dc\u00fcb Zaailand, di markels faan Leeuwaarden san sjandaarmer m\u00e4 knapler an weederspr\u00fctjen \u00fc\u00fcb a minsken luas gingen.\n\nA minsken hed jo diar f\u00f6\u00f6r't gericht fersaamelt, am en proses jin di skriiwer Fedde Schurer tu ferfulgin. Hi hed en artiikel auer di rachter mr. Wolthers uun det bleed Heerenveense Koerier skrewen, auer didiar rachter auer a miaten hard jin a Waastfresken oordialet hed. Iansis hed'er en moolkmaan bestroofet, auer hi sin moolk \u00fc\u00fcb waastfresk uunprisagt, an en \u00f6\u00f6der tooch hed'er di tiirdochter Sjirk van der Burg ferbeeden, f\u00f6\u00f6r gericht waastfresk tu snaakin.\n\nB\u00fctjen sted a minsken an rept: 'Wi wel Schurer s\u00e4!'. Di stootsafkoot mr. Hollander wurd det tuf\u00f6l, an do rept hi a sjandaarmer, am a minsken tu ferdriiwen.\n\nAuer detdiar f\u00f6\u00f6rgungen wiar a Waastfresken so dol, dat tau ministern \u00fctj Den Haag kem moost, am a minsken tu beraugin. Jo ferhaneld diar tau weg an beslood do, dat waastfresk at \u00f6\u00f6der amtsspriak wurd skul. Leederhen as waastfresk uk uun a skuulen iinfeerd wurden.\n\nFutnuuten \n\nFriisk histoori"